Ek sien Piet Pens was op die rugbytrein van die Pukke se rugby-akademie. Ek hoop nie hy is daar in beheer van verdediging nie. Die tackle wat hy op die parmantige Ierse skeidsregtertjie uitgevoer het, was maar onooortuigend, al het die pieperige Iertjie na die wedstryd met sy arm in n verband geloop.
Almal vra my wie moet die skuld kry vir die Bokke se pak slae. Wel, die twee skeidsregters staan sekerlik voor in die tou. Met al die kritieke beslissings wat teen ons gegee is, moet daar sekerlik n slang in die gras wees. Aan die Bokke se kant was niemand vrotter as Ollie le Roux nie. Ek kan sien jy skud jou kop in ongeloof. Gaan kyk gerus weer na die laaste drie van Mauger. Die All Black draf gemaklik deur terwyl Ollie hom agterna kyk asof die senter n Spur-kelnerin met n mooi suspensie is.
Nee Dolfie, sorry ou. As jou span dit di� naweek nie maak nie, gaan jy moeilik die wolf van die deur af weghou. Jyt nes jou voorganger alles gekry wat jy gevra het. Proewe op Loftus en n lekker oop hand met spankeuses. n Voorbereidingsessie by die Polisiekollege geskoei op die lees van die destydse Heinz G Konzalik-boeke. n Propagandamasjien wat ons gebombardeer het met dreunsange oor Springboktrots. Ens ens ens. Ek onthou nog die opskrifte: Ons vrees nie Mehrtens nie, bla bla bla.
Nou, na al die opswepinge en nederlae, het ons maar weer by die kruispad gekom. As jy dink jou posisie is veilig vir volgende jaar se W�reldbeker, dink weer. Suid-Afrikaanse rugby-administrateurs is nou nie eintlik bekend vir empatie nie. n Slegte pak slae Saterdag kan jou duur te staan kom. Selfs n grote soos Ian McIntosh kon nie daardie valbyl vryspring nie.
Wie moet jy kies? Wel, begin met Matfield. Hy is al ou wat die Aussies se lynstaanballe wettig kan spoil. Die sleutelwoord is wettig. Laat jy die besoekers toe om hulle lynstane sorgvry te wen, gaan jou agterlyn klippe kou. Ek sien jy wil weer met Bolla op skrumskakel begin. Dis nog n rede hoekom jy nie vir Matfield uit die beginspan weg kan laat nie.
Laastens stel ek voor dat jy vir Dopey Tune baie goed oppas. Hyt jou al een keer vanjaar n poets gebak. Hy sal dit weer doen. Skop drie vinnige Gary Owens op hom en laat iemand hom behoorlik gelykmaak. Verkieslik nie DeWet Barry of Pieter van Zyl nie. En pas vir Bolla behoorlik op. Ek sou nie vir Bobby as uitsmyter by die lynstane aanstel as ek jy was nie. Gebruik eerder vir ysterman AJ om vir Finnegan in toom te hou en hou Bobby op die bankie tot die vyftigste minuut.
n Laaste nota aan ons afrigter: Ek sien die spelers s� hulle wil graag hierdie een vir jou wen. Daardie ou sinnetjie was al die grafskrif vir menige afrigter. Vra maar vir Nick Mallet as jy my nie glo nie. In die Noorde weet ons nou jy is nie die re�nkarnasie van Buurman van Zyl nie. Oom Buurman sou nooit drie in n ry verloor het nie. Dis goed so, want nou kan jy jouself wees. Ek glo steeds die Bokke kan wen as hulle nie t� seer kry in die lynstane nie. Pasop vir die ref, vir Tune en vir Gregan. Hulle is al drie ewe gevaarlik.